ഒരു നേരമെങ്കിലും കാണാതെവയ്യെന്റെ ഡാന്സ് വീഡിയോയുമായി നവ്യ വിവാഹശേഷം സിനിമയില് അത്ര സജീവമല്ലെങ്കിലും സോഷ്യല് മീഡിയയില് വളരെ സജീവമായി നില്ക്കുന്ന താരമാണ് നവ്യ നായര്. മലയാള സിനിമാ ആരാധകര്ക്ക് ഒരുപിടി നല്ല കഥാപാത്രങ്ങള് സമ്മാനിച്ചാണ് നവ്യ വിവാഹത്തോടെ അഭിനയരംഗം വിട്ടത്. ടെലിവിഷന് ഷോകളിലും മറ്റും സജീവമാണ് നവ്യ ഇപ്പോള്. നവ്യയെന്നോര്ക്കുമ്ബോള് മലയാളികളുടെ മനസ്സിലേക്ക് ഓടിയെത്തുന്ന കഥാപാത്രങ്ങളിലൊന്നാണ് ഗുരുവായൂരപ്പന്റെ കടുത്ത ആരാധികയായ ബാലാമണി എന്നത്. ഇപ്പോഴിതാ, കൃഷ്ണഭക്തയായ ഒരു പെണ്കുട്ടിയെ നൃത്തത്തിലൂടെ ആവിഷ്കരിക്കുകയാണ് നവ്യ. ഒരു നേരമെങ്കിലും കാണാതെവയ്യെന്റെ ഗുരുവായൂരപ്പാ നിന് ദിവ്യരൂപം എന്ന പാട്ടിന്റെ ഈണത്തിനൊപ്പം ചുവടുവയ്ക്കുന്ന നവ്യയെ ആണ് വീഡിയോയില് കാണാനാവുക. ഗുരുവായ മനു മാസ്റ്റര്ക്ക് ആദരം അര്പ്പിച്ചുകൊണ്ടാണ് നവ്യ വീഡിയോ പങ്കുവച്ചിരിക്കുന്നത്. വര്ഷങ്ങള്ക്കു ശേഷം ബാലാമണി ഗുരുവായൂര് നടയില് വീഡിയോ നീണ്ടൊരു ഇടവേളയ്ക്കുശേഷം വി.കെ.പ്രകാശ് സംവിധാനം ചെയ്യുന്ന ഒരുത്തീ എന്ന ചിത്രത്തിലൂടെ മലയാള സിനിമയിലേക്കു മടങ്ങിയെത്താന് ഒരുങ്ങുകയാണ് നവ്യ നായര്. വി. കെ. പ്രകാശ് സംവിധാനം ചെയ്യുന്ന ഒരുത്തീ എന്ന ചിത്രത്തില് നവ്യയെ കൂടാതെ വിനായകന്, സൈജു കുറുപ്പ്, സന്തോഷ് കീഴാറ്റൂര്, മുകുന്ദന്, ജയശങ്കര്, മനു രാജ് , മാളവിക മേനോന്, കൃഷ്ണപ്രസാദ് എന്നിങ്ങനെ ഒരു വലിയ താര നിര തന്നെ അണിനിരക്കുന്നുണ്ട്. ചിത്രത്തില് വളരെ വ്യത്യസ്തമായ കഥാപാത്രത്തെയാണ് നവ്യ അവതരിപ്പിക്കുന്നത്.